|  |  |  |
| --- | --- | --- |
|   | Valsts sabiedrība ar ierobežotu atbildībuTRAUMATOLOĢIJAS UN ORTOPĒDIJAS SLIMNĪCA Duntes ielā 22, Rīgā, LV - 1005, reģistrācijas Nr.40003410729 Tālrunis 67 399 300, fakss 67 392 348, e-pasts: tos@tos.lv, www.tos.lv |  |

**VADĪBAS ZIŅOJUMS PAR VSIA „TRAUMATOLOĢIJAS UN ORTOPĒDIJAS SLIMNĪCA” REZULATATĪVAJIEM RĀDĪTĀJIEM 2017.GADA JANVĀRĪ – DECEMBRĪ**

Apkopojot finanšu un statistikas datus par 2017.gada janvāra - decembra rezultatīvajiem rādītājiem, atzīmējam, ka VSIA „Traumatoloģijas un ortopēdijas slimnīcas” (turpmāk tekstā – Slimnīca) saimnieciskā un ārstnieciskā darbība kopumā šajā laika periodā ir bijusi apmierinoša. Neatliekamā palīdzība visa perioda laikā pacientiem tika nodrošināta pilnā apjomā un plānveida palīdzība vadoties no savstarpēji noslēgtajā līgumā ar Nacionālo veselības dienestu noteiktajiem apjomiem.

Kopējie budžeta tāmes ieņēmumi 2017.gada janvārī – decembrī ir izpildīti 14 110 337 EUR apmērā, kas ir par 411 841 EUR vairāk kā sākotnēji plānots, savukārt, kopējie izdevumi sastāda 13 839 517 EUR un ir par 143 755 EUR vairāk kā sākotnēji plānots. Slimnīcas peļņa 2017.gada janvārī – decembrī ir 270 820 EUR, kas ir par 268 086 EUR vairāk kā sākotnēji plānots.

Lai gūtu priekšstatu par 2017.gada janvārī – decembrī sniegtajiem medicīnas pakalpojumu apjomiem un to statistikas datiem, kā arī veiktajām aktivitātēm Slimnīcas saimnieciskās darbības nodrošināšanā, apkopojumu lūdzam skatīt zemāk pievienotajās tabulās un tekstā.

**Stacionāro pacientu skaits sadalījumā: maksas pacienti un valsts apmaksājamie pacienti**

|  |  |  |  |  |
| --- | --- | --- | --- | --- |
| Periods  | Valsts apmaksājamie | Maksas pacienti | Kopā  | Maksas pacientu īpatsvars no kopā ārstētajiem (%) |
| 2017. gada janvārī - decembrī | 5 882 | 926 | 6 808 | 14 |

|  |
| --- |
| **Ambulatoro pacientu skaits sadalījumā: maksas pacienti un valsts apmaksājamie pacienti** |
|  |  |  |  |  |
| Periods  | Valsts apmaksājamie | Maksas pacienti | Kopā  | Maksas pacientu īpatsvars no kopā ārstētajiem (%) |
| 2017. gada janvārī - decembrī | 79 178 | 19 382 | 98 560 | 20 |  |  | 61.66 | 42.32 | 38.34 | 57.68 |

**No valsts piešķirtā finansējuma sniegtie pakalpojumi stacionārā 2017. gada janvārī –**

**decembrī sadalījumā pa programmām**

|  |  |  |  |  |
| --- | --- | --- | --- | --- |
| Programma | Maksa par gultas dienām | Maksa par manipulācijām | Kopā sniegti pakalpojumi  | Pacientu skaits |
|  --- nav --- | - |   | - | 6 |
| 2017-01-01 3.2.19.2 - Mikroķiruģija pieaugušajiem DRG | 38 390 | 77 197 | 115 587 | 111 |
| 2017-01-01 3.2.27.1. - Gūžas locītavas endoprotezēšana ar cementa EP | 32 931 | 116 454 | 149 385 | 93 |
| 2017-01-01 3.2.27.10. - Elkoņa locītavas daļēja(radija galviņas)endoprotezēšana | 691 | 3538 | 4 229 | 3 |
| 2017-01-01 3.2.27.11. -Elkoņa locītavas totālā endoprotezēšana | 216 | 3 023 | 3 239 | 1 |
| 2017-01-01 3.2.27.12. -Gūžas locītavas endoprotezēšana ar cementējamu endoprotēzi sarežģītos gadījumos | 115 053 | 385 662 | 500 715 | 307 |
| 2017-01-01 3.2.27.13. -Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | 32 154 | 149 599 | 181 753 | 85 |
| 2017-01-01 3.2.27.14. Gūžas locītavas endoprotezēšana bez endoprotēzes (ar 50% apmaksu)sarežģītos gadījumos | 3 841 | 8 405 | 12 246 | 13 |
| 2017-01-01 3.2.27.15. Gūžas locītavas endoprotezēšana ar cementējamu endoprotēzi (ar 50% apmaksu)sarežģītos gadījumos | 54 079 | 203 880 | 257 959 | 164 |
| 2017-01-01 3.2.27.16. Ceļa locītavas endoprotezēšana sarežģītos gadījumos | 162 972 | 747 630 | 910 602 | 410 |
| 2017-01-01 3.2.27.17.Ceļa locītavas endoprotezēšana ar 50% apmaksu sarežģītos gadījumos | 42 858 | 202 712 | 245 570 | 111 |
| 2017-01-01 3.2.27.2 - Gūžas locītavas endoprotezēšana bezcementa vai hibrīda EP | 9 797 | 60 266 | 70 063 | 33 |
| 2017-01-01 3.2.27.3 - Gūžas locītavas endoprotezēšana ar 50 % apmaksu (bez protēzes) | 3 367 | 7 079 | 10 446 | 21 |
| 2017-01-01 3.2.27.4. - Gūžas locītavas endoprotezēšana ar cementējamu EP ar 50 % apmaksu | 6 603 | 23 807 | 30 410 | 36 |
| 2017-01-01 3.2.27.6. - Ceļa locītavas endoprotezēšana | 59 820 | 277 790 | 337 610 | 154 |
| 2017-01-01 3.2.27.8. - Plecu locītavas endoprotezēšana | 24 723 | 189 924 | 214 647 | 68 |
| 2017-01-01 3.2.27.9. - Plecu locītavas endoprotezēšana ar 50 % apmaksu | 2 093 | 18 360 | 20 453 | 13 |
| 2017-01-01 3.2.28. -Revīzijas endoprotezēšana un endoprotezēšana osteomielīta un onkoloģijas pacientiem( bez implanta vērtības) | 216 123 | 360 291 | 576 414 | 359 |
| 2017-01-01 3.2.35.4. - Onkoloģijas programma DRG | 10 266 | 18 974 | 29 240 | 51 |
| 2017-01-01 3.2.35.4. - Onkoloģijas programma DRG (AK) | 15 365 | 17 728 | 33 093 | 27 |
| 2017-01-01 3.2.39. - Mugurkaulāja saslimšanu un traumu ķirurģiskā ārstēšana DRG | 90 150 | 355 147 | 445 297 | 203 |
| 2017-01-01 3.2.39. - Mugurkaulāja saslimšanu un traumu ķirurģiskā ārstēšana DRG(AK) | 61 158 | 190 648 | 251 806 | 122 |
| 2017-01-01 3.2.41. - Osteomielīts DRG | 37 772 | 46 953 | 84 725 | 68 |
| 2017-01-01 3.2.41. - Osteomielīts DRG (AK) | 49 893 | 55 673 | 105 566 | 79 |
| 2017-01-01 3.3. - Pārējie pakalpojumi DRG | 225 362 | 443 614 | 668 976 | 1 151 |
| 2017-01-01 3.3. - Pārējie pakalpojumi DRG(AK) | 511 921 | 800 474 | 1 312 395 | 1 941 |
| 2017-01-01 F0042.1 -98. Pacientu gr. | 56 533 | 312 050 | 368 583 | 252 |
| **Kopā:** | **1 864 131** | **5 076 878** | **6 941 009** | **5882** |

**Valsts piešķirtā finansējuma ietvaros faktiski veiktās endprotezēšanas operācijas 2017. gada janvārī – decembrī**

|  |  |  |
| --- | --- | --- |
| Rinda | Endoprotezēšanas veids | 2017. gada janvārī - decembrī |
| Plānveida rindas pacienti | gūžas cementējamā endoprotezēšana | 176 |
| gūžas hibrīdtipa endoprotezēšana | 19 |
| gūžas bezcementa endoprotezēšana | 5 |
| ceļa endoprotezēšana | 360 |
| elkoņa locītavas endoprotezēšana | 1 |
| pleca locītavas endoprotezēšana | 33 |
| *kopā*  | ***594*** |
| Paātrinātās rindas pacienti | gūžas cementējamā endoprotezēšana | 143 |
| gūžas hibrīdtipa endoprotezēšana | 111 |
| gūžas bezcementa endoprotezēšana | 86 |
| ceļa endoprotezēšana | 224 |
| elkoņa locītavas endoprotezēšana | 0 |
| pleca locītavas endoprotezēšana | 0 |
| *kopā*  | ***564*** |
| Pacientiem ar 50 % apmaksu | gūžas cementējamā endoprotezēšana | 197 |
| gūžas hibrīdtipa endoprotezēšana | 17 |
| gūžas bezcementa endoprotezēšana | 20 |
| ceļa endoprotezēšana | 111 |
| pleca locītavas endoprotezēšana | 12 |
| *kopā*  | ***357*** |
| Pacientiem ar traumu sekām | gūžas cementējamā endoprotezēšana | 90 |
| gūžas hibrīdtipa endoprotezēšana | 4 |
| gūžas bezcementa endoprotezēšana | 3 |
| ceļa endoprotezēšana | 6 |
| elkoņa loc. daļēja endoprotezēšana | 3 |
| pleca locītavas endoprotezēšana | 36 |
| *kopā*  | ***142*** |
| **Pavisam kopā primārās endoprotezēšanas operācijas** | ***1657*** |
| Revīzijas operācijas | gūžas locītavas revīzijas operācijas | 254 |
| ceļa locītavas revīzijas operācijas | 105 |
| elkoņa locītavas revīzijas operācijas | 0 |
| pleca locītavas revīzijas operācijas | 4 |
| *kopā*  | ***363*** |
| **Kopā endoprotezēšanas operācijas** | **2 020** |

**Statistika par ārstēto un operēto pacientu sastāvu pēc diagnožu profiliem 2017. gada janvārī –decembrī**

|  |  |  |  |  |  |  |  |
| --- | --- | --- | --- | --- | --- | --- | --- |
| Ārstēto pacientu sastāvs | KOPĀ | Vidējais ārstēšanas ilgums | Miruši | Letalitāte % | Operēto pacientu skaits | Operēto pacientu skaits % | Operāciju skaits |
| Ārstētie pacienti | 6 808 | 6.8 | 17 | 0.25 | 6 184 | 91 | 10 944 |
| Traumu profils | 2 798 | 5.5 | 12 | 0.43 | 2 468 | 88 | 3 782 |
| Ortopēdijas profils | 3 503 | 6.7 | 5 | 0.14 | 3 241 | 93 | 5 980 |
| Strutainā ķirurģija | 507 | 13.9 | 0 | 0.00 | 475 | 94 | 1 182 |

|  |  |  |  |
| --- | --- | --- | --- |
| **Sniegto stacionāro pakalpojumu apjoms 2017. gada janvārī - decembrī sadalījumā: plānveida un neatliekamā palīdzība** |  |  |  |
|  |  |  |  |  |  |  |  |  |  |  |
| Periods | Faktiski sniegti pakalpojumi plānveida palīdzībā  | Faktiski sniegti pakalpojumi neatliekamajā palīdzībā | Faktiski sniegtie pakalpojumi kopā | Sniegto pakalpojumu īpatsvars plānveida palīdzībai no kopā sniegtajiem pakalpojumiem % | Sniegto pakalpojumu īpatsvars neatliekamajai palīdzībai no kopā sniegtajiem pakalpojumiem % |
| Nauda  | Pacientu skaits | Nauda  | Pacientu skaits | Nauda  | Pacientu skaits | Nauda | Pacientu skaits | Nauda | Pacientu skaits |
| 2017. gada janvārī - decembrī | 4 357 956 | 3 841 | 2 583 051 | 2 967 | 6 941 007 | 6 808 | 63 | 56 | 37 | 44 |

**Statistikas rādītāji par gultu fonda izmantošanas vidējiem rādītājiem 2017. gada janvārī – decembrī**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2017. gada janvārī - decembrī | Vidējais gultu skaits | Ārstēti pacienti | Gultas noslodze | Vidējais ārstēšanas ilgums | Letalitāte % | Gultas aprite | Gultas dīkstāve | Operāciju skaits | Operēti slimnieki | Vidējais ārstēšanas ilgums operētajiem |
| dienās  | % | skaits | % | Kopā | Līdz operācijai |
| Stacionārā KOPĀ | 198 | 6 808 | 231 | 63.32 | 6.7 | 0.25 | 34 | 4 | 10 944 | 6 184 | 90.83 | 7.08 | 1.51 |

**2017.gada janvārī - decembrī veiktie pasākumi Slimnīcas attīstībai un saimnieciskās darbības nodrošināšanai:**

Vadoties no nepieciešamības nodrošināt vienmērīgu darba ritmu, saglabātu plānoto darba apjomu un veiktu plānotos remontdarbus, tika saskaņots struktūrvienību atvaļinājumu grafiks ar Slimnīcas darbības grafiku un operāciju bloka darba organizācijas grafiku.

Lai nodrošinātu operāciju bloka darbu personāla pietiekamību atvaļinājumu laikā un būtiski nesamazinātu darba apjomu, ir nepieciešams papildus personāls, tāpēc tika pieņemts lēmumu izvērtēt papildus nepieciešamā personāla skaitu un struktūru operāciju blokā.

Sakarā ar nepieciešamību sākot ar 2017.gada 1.janvāri izpildīt MK 2009.gada 20.janvāra noteikumu Nr.60 (”Noteikumi par obligātajām prasībām ārstniecības iestādēm un to struktūrvienībām”) prasības, Slimnīcā tika izveidota pacientu drošības ziņošanas – mācīšanās sistēma, lai atrastu kļūdas vai nevēlamā notikuma īstos cēloņus un izstrādātu ārstniecības iestādes praksē drošības mehānismus, kas ļautu samazināt kļūdu atkārtošanos.

Lai apkopotu profesionāļu iniciatīvas un attīstītu Slimnīcas darbību atbilstoši 2016.gadā izstrādātajai uzņēmuma Stratēģijai, 2017.gada 1. ceturksnī tika izveidotas struktūrvienību speciālistu darba grupas.

Lai nodrošinātu Diagnostiskās radioloģijas nodaļas personāla darba drošību, 2017.gada 1. ceturksnī tika veikta tirgus izpēte un pasūtīti individuālie RTG aizsarglīdzekļi darbam operāciju zālēs no SIA “SCANMED” par summu 3 935 EUR bez PVN.

Izvērtējot struktūrvienību iesniegtās vajadzības 2017.gadam, kā arī apzinot pakalpojumu sniedzēju un piegādātāju līgumus, kuru darbība beidzas 2016.gada beigās vai 2017.gada laikā, 2017.gada 1. ceturksnī tika apstiprināts iepirkumu plāns 2017.gadam un tika uzdots rīkot iepirkumu procedūras saskaņā ar plānā norādīto.

Lai nodrošinātu Reanimācijas un anestezioloģijas nodaļas personāla profesionālo kvalifikāciju, Slimnīcas valde atbalstīja Reanimācijas un anestezioloģijas nodaļas vadītājas prasību apmaksāt izglītojošos pasākumus nodaļas ārstiem (ESA kongress Ženēvā, Baltijas Reģionālās Anestēzijas Asociācijas konference Pērnavā un Latvijas nacionālais Anesteziologu un reanimatologu kongress).

2017.gada 1. ceturksnī tika apstiprināti pakalpojumu apjomi valsts apmaksātajā sekundārajā ambulatorajā veselības aprūpē 2017.gadā, kā arī tika uzdots struktūrvienību vadītājiem nodrošināt valsts apmaksāto ambulatoro pakalpojumu sniegšanu kalendārā gada un mēneša ietvaros saskaņā ar apstiprināto.

Lai nodrošinātu Personāla daļas darba efektivitāti, tika veikta programmas Personnel Navigator pāreja uz jaunāku versiju.

Ņemot vērā operāciju māsu trūkumu Slimnīcā, kā arī pieaugošo darba apjomu operācijām, Ķirurģisko operāciju nodaļā tika atvērta viena ārsta palīga slodze.

Saskaņā ar 1997. gada 27. februāra LR likuma „Par mērījumu vienotību” un MK noteikumu Nr.581 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” prasībām, tika veikta tirgus izpēte un atbalstīta prasība veikt medicīnisko ierīču kalibrēšanu un drošības pārbaudi SIA “Rola” par summu 3 976 EUR bez PVN.

Ņemot vērā, ka 1. nodaļā tiek ārstēti 98.grupas pacienti, kuru ārstēšanai nepieciešams pavadīt nodaļā vairākas dienas, tādējādi jābūt nodrošinātam personālam visu diennakti 5 dienas nedēļā, 2017.gada 1. ceturksnī tika pieņemts lēmums nodrošināt papildus 2 sanitāra slodzes un vienu māsas slodzi no 2017. gada 1.marta līdz 1.jūlijam.

Ņemot vērā, ka tika noslēgts jauns līgums ar Nacionālo veselības dienestu par papildus pakalpojumu nodrošināšanu endoprotezēšanas rindu mazināšanai, tajā paredzot papildus finansējumu, tika veikti grozījumi 2016.gada decembrī apstiprinātajā budžeta projektā 2017.gadam.

Vadoties no nepieciešamības apstiprināt “Darba aizsardzības pasākumu plānu darba vides riska faktoru iedarbības samazināšanai vai novēršanai 2017.gadam”, Slimnīcas valde apstiprināja iepriekšminēto dokumentu.

2017. gada 2. ceturksnī notika rakstiskā izsole atbilstoši 2010. gada 8. jūnija MK noteikumiem Nr. 515: nomas tiesību izsole nekustamam īpašumam - Rīgā, Duntes ielā 22, 3.korpusā pagrabstāvā (49.3m2) un Rīgā, Duntes ielā 20, 1.korpusā 1.stāvā (12.18m2 un 13.10 m2). Nomas tiesības ieguva SIA “Tehniskā ortopēdija” ( telpu un zemes lietošanas cena 3.20 EUR mēnesī par m2 bez PVN), Lauma Sondore ( telpu un zemes lietošanas cena 3.00 EUR mēnesī par m2 bez PVN) un Māra Driņķe-Vanaga ( telpu un zemes lietošanas cena 2.65 EUR mēnesī par m2 bez PVN). Visi nomas līgumi ir reģistrēti Veselības ministrijā 2017. gada 22. maijā.

Vadoties no nepieciešamības nodrošināt Telpu uzkopšanas nodaļas darbu, tika veikta tirgus izpēte un atbalstīts nodaļas vadītājas iesniegums par zemsliekšņa iepirkuma procedūru telpu uzkopšanas inventāra papildinājumu par summu 3 991 EUR SIA “BG”.

Ņemot vērā nepieciešamību veikt telpu un inženiertīklu tehnisko apsekošanu 3.korpusa ēkai pēc Latvijas būvnormatīva LBN 405 – 15 “ Būvju tehniskā apsekošana” prasībām, tika veikta tirgus izpēte un valde nolēma slēgt līgumu ar SIA “Būves un Būvsistēmas” par kopējo summu 3 875 EUR bez PVN, kā arī līgumu ar SIA “SI systems” par TP585 Ab. transformatoru 0.4 kV ievadu automātisko slēdžu nomaiņu, ZS ARI rekonstrukcijas, ieregulēšanas un pārbaudes darbiem par kopējo summu 7 393 EUR bez PVN.

Vadoties no nepieciešamības apdrošināt Slimnīcas nekustamo īpašumu, tika veikta tirgus izpēte un valde nolēma apdrošināt Slimnīcas ēkas apdrošināšanas sabiedrībā Balta par kopējo summu 2 380 EUR.

2017. gada 2. ceturksnī valde apstiprināja 2016.gada pārskatu.

Lai nodrošinātu līgumos ar Latvijas universitāti paredzēto studentu prakses nodrošināšanu, valde nolēma nozīmēt par studentu prakses vadītāju ārstu traumatologu ortopēdu K.Krastiņu.

2017. gada 2. ceturksnī valde apstiprināja “Nolikumu par iepirkumu organizēšanu un iepirkuma komisijas darbību valsts SIA “Traumatoloģijas un ortopēdijas slimnīca”.

Vadoties no nepieciešamības nodrošināt pacientu drošības kultūras attīstību, valdes sēdē tika apstiprināts dokuments “Par pacientu drošības kultūras attīstību un ziņošanas sistēmas ieviešanu VSIA “Traumatoloģijas un ortopēdijas slimnīcā””.

Lai uzlabotu vidējā un jaunākā medicīniskā personāla darba motivāciju, valde nolēma veikt medicīnas darbinieku prēmēšanu Starptautiskajā māsu dienā.

Vadoties no nepieciešamības apstiprināt infrastruktūras izmantošanas valsts apmaksāto pakalpojumu sniegšanai un citu darbību veikšanai proporcijas aprēķināšanas kārtību VSIA “Traumatoloģijas un ortopēdijas slimnīca” Eiropas reģionālās attīstības fonda projekta “Kvalitatīvu veselības aprūpes pakalpojumu pieejamības uzlabošana VSIA "Traumatoloģijas un ortopēdijas slimnīca", attīstot veselības aprūpes infrastruktūru” ietvaros, valde apstiprināja augstākminēto dokumentu.

Ņemot vērā, ka savstarpēji noslēgtajā līgumā ar Nacionālo veselības dienestu paredzēts atsevišķi iezīmēts finansējuma apjoms, kas paredzēts piemaksu noteikšanai medicīnas personālam, kas piedalās primāri radikālā onkoloģiskā operācijas veikšanā, valde nolēma apstiprināt piemaksu apjomus medicīnas personālam, kas piedalās primāri radikālā onkoloģiskā operācijas veikšanā.

Ņemot vērā darba intensitāti Traumpunkts uzņemšanas nodaļā, valde nolēma veikt grozījumus Traumpunkts uzņemšanas nodaļas štatu sarakstā un atvērt vienu ārsta palīga slodzi.

2017. gada iepirkumu plānā tika plānota divu iekārtu iegāde, taču veicot tirgus izpēti, valde nolēma iegādāties vienu KINETEC Spectral Essential pasīvo kustību izstrādes iekārtu ceļa locītavai par summu 2534 EUR bez PVN no SIA “Beka Baltic”, lai nodrošinātu Rehabilitācijas nodaļas efektīvu darbu ( iepirkums bija iekļauts iepirkumu plānā).

2017. gada 2. ceturksnī tika veikta tirgus izpēte un valde nolēma noslēgt ar SIA “ ZK kondicionētāji” līgumu par kondicionēšanas iekārtas Midea kanāla tipa sistēmu par summu 3 222 EUR bez PVN, kā arī līgumu ar SIA “ Amis Pro” par visu Slimnīcas logu un to sietu mazgāšanas darbiem par summu 2 123 EUR bez PVN.

Lai uzlabotu darba vidi Centralizētās sterilizācijas un sterilo materiālu apgādes nodaļā valde nolēma atbalstīt sienu aizsargu uzstādīšanu nodaļas telpās.

Lai nodrošinātu komfortablus darba apstākļus, vides tīrību un epidemioloģisko drošību, pēc tirgus izpētes valde nolēma pasūtīt un uzstādīt klīnisko nodaļu logiem aizsargžalūzijas un operāciju blokos pretinsektu sietus par summu līdz 3 000 EUR bez PVN.

2017. gada 3.ceturksnī Īslaicīgās ķirurģijas centrā (1. nodaļā) tika stacionēti pacienti, kuriem nepieciešams stacionārā pavadīt vairākas dienas, tātad jānodrošina aprūpe arī naktī. Valde nolēma atvērt vienu māsu slodzi un divas sanitāru slodzes 1. nodaļai, lai nodrošinātu nepārtrauktu un kvalitatīvu darba izpildi divdesmit četras stundas.

Sakarā ar nepieciešamību atjaunot Valsts vides dienesta izsniegto B kategorijas piesārņojošās darbības atļauju, tika veikta tirgus izpēte, lai izvērtētu, ar kuru firmu noslēgt pakalpojuma līgumu. Valde nolēma noslēgt līgumu ar IK “ĢEO PROJEKTI” par augstākminētās atļaujas sagatavošanu un saņemšanu, kā arī datu ievadīšanu vienotā Valsts vides dienesta sistēmā “Tulpe” ( līguma summa 1 200 EUR).

Ņemot vērā nepieciešamību apdrošināt 1. grupas medicīnas iekārtas, pēc tirgus izpētes valde nolēma veikt 1. grupas medicīnas iekāru apdrošināšanu AS “Bta” par summu 215 EUR.

Lai nodrošinātu kritisko pacientu vitālo rādītāju novērošanu un monitorēšanu Traumpunkts-uzņemšanas nodaļas pacientu reģistrēšanas un primārās apskates telpā, pēc tirgus izpētes valde nolēma iegādāties divus Philips Efficia CM120 pacientu monitorus par summu 6 140 EUR bez PVN.

Atbalstot kvalifikācijas pilnveidošanu Slimnīcas personālam, 2017. gada 3. ceturksnī valde nolēma apmaksāt 16 Anestezioloģijas un reanimācijas nodaļas māsām dalību 6. Latvijas Anesteziologu un reanimatologu asociācijas Nacionālajā kongresā Ventspilī šī gada 8.-9. decembrī.

Lai uzlabotu Mugurkaula un locītavu ķirurģijas centra (3.nodaļas) darba efektivitāti, valde nolēma iegādāties nodaļas vajadzībām 1 HALO aparātu pilnā komplektācijā ar 1 dinamometrisko skrūvgriezi ( kopējās izmaksas 9 013 EUR ieskaitot PVN). Veicot tirgus izpēti, tirgū atrodams tikai viens piegādātājs, jo šādus aparātus lieto tikai VSIA “Traumatoloģijas un ortopēdijas slimnīca” pacientiem pie kakla skriemeļa lūzumiem un mežģījumiem.

Lai nodrošinātu nepārtrauktu Slimnīcas 3. nodaļas pacientu ēdināšanas pakalpojumu un ņemot vērā iepriekš lietotās iekārtas bojājumu un nolietojuma pakāpi, valde nolēma pēc tirgus izpētes iepirkt kupolveida trauku mazgājamo mašīnu par kopējo summu 2 422 EUR bez PVN.

Lai turpinātu saimniecisko darbību, ietaupot līdzekļus par printeru izejmateriāliem, pēc tirgus izpētes valde nolēma noslēgt līgumu par Slimnīcas toneru kasešu uzpildi un restaurāciju uz 24 mēnešiem par līguma summu 6 681 EUR bez PVN ar firmu SIA “Xprint”.

Vadoties no nepieciešamības nodrošināt Slimnīcas darbinieku obligātās veselības pārbaudes atbilstoši LR Epidemioloģiskās drošības likumam, LR Ministru kabineta noteikumiem Nr. 494 “Noteikumi par darbiem, kas saistīti ar iespējamu risku citu cilvēku veselībai un kuros nodarbinātās personas tiek pakļautas obligātajām veselības pārbaudēm”, LR Ministru kabineta noteikumiem Nr.219  “Kārtība, kādā veicama obligātā veselības pārbaude”, valde nolēma organizēt laika periodā no 2017. gada 4. septembra līdz 3. novembrim Slimnīcas darbinieku obligātās veselības pārbaudes.

2017.gada 1.martā stājies spēkā Publisko iepirkumu likums, līdz ar to 2017. gada 3. ceturksnī valde nolēma apstiprināt pārstrādāto Nolikumu par iepirkumu organizēšanu un iepirkuma komisijas darbību VSIA “Traumatoloģijas un ortopēdijas slimnīca”.

Vadoties no nepieciešamības nodrošināt ERAF projekta “Kvalitatīvu veselības aprūpes pakalpojumu pieejamības uzlabošana VSIA "Traumatoloģijas un ortopēdijas slimnīca", attīstot veselības aprūpes infrastruktūru” vadību un pamatojoties uz Līguma par Eiropas Savienības fonda projekta īstenošanu Nr. 9.3.2.0/17/I/002 2.1.12 punktu, valde nolēma izveidot projekta vadības un kontroles komisiju, pieaicinot Veselības ministrijas un CFLA pārstāvjus, kā arī noteica, ka komisijas sēdes notiks pēc nepieciešamības, bet ne retāk kā vienu reizi ceturksnī.

Vadoties no nepieciešamības nodrošināt II grupas iekārtu pārbaudi saskaņā ar MK noteikumos Nr. 581 noteiktajām prasībām, valde nolēma veikt Slimnīcā medicīnas iekārtu pārbaudi sadarbībā ar SIA “Rola” par summu 1 772 EUR bez PVN pēc tirgus izpētes.

Lai uzlabotu Ķirurģisko operāciju nodaļas septiskās operāciju zāles darba efektivitāti un lai aparatūru nebūtu jāpārvieto no viena bloka uz otru, valde nolēma pēc tirgus izpētes atļaut iegādāties darbam nepieciešamo artroskopisko aparatūru par kopējo summu 9 999 EUR bez PVN.

2017. gada 29. augustā tika izsludināts iepirkums pēc iepirkuma plāna “Daudzreiz lietojamas pacientu veļas piegāde”. Iepirkums tika sadalīts 8 iepirkuma priekšmeta daļās. Izvērtējot pretendenta piedāvājumu, tika konstatēts, ka vienīgais pretendents nav iesniedzis piedāvājumu 5. daļā- konteineru autiņi. Līdz ar to, lai nodrošinātu ķirurģisko instrumentu iepakošanas prasības Centralizētās sterilizācijas un sterilo materiālu apgādes nodaļā, valde nolēma noslēgt līgumu par konteineru autiņu piegādi par kopējo summu 4 201 EUR bez PVN pēc tirgus izpētes.

2017. gada 3. ceturksnī valde apstiprināja Slimnīcas vidēja termiņa darbības stratēģiju 2017.–2020.gadam.

Lai nodrošinātu Slimnīcas darbības rezultātā radušos veselības aprūpes atkritumu uzglabāšanai nepieciešamo konteineru, pēc tirgus izpētes valde nolēma 2017. gada 4.ceturksnī iegādāties jaunu konteineru no SIA “RS Container Group” par kopējo summu 2800 EUR bez PVN.

 Lai nodrošinātu Slimnīcas Izglītības un zinātnes grupas darbību, valde nolēma apstiprināt Izglītības un zinātnes grupas nolikumu un Izglītības un zinātnes grupas lietveža amata aprakstu, kā arī atvērt Administratīvajā birojā 1 slodzi Izglītības un zinātnes grupas lietveža amatam.

2017. gada 26. oktobrī valde apstiprināja Pretkorupcijas pasākumu plānu 2017.-2020.gadam.

Lai veiktu karstā ūdens trases avārijas remontu, ir nepieciešams veikt asfalta seguma zāģēšanu, atrakšanu un bojātā ūdensvada nomaiņu. Valde nolēma atļaut veikt minētos darbus starp ēkām Duntes iela 20, K-1 un Duntes iela 20, K-2 ( kopējās izmaksas 4260,14 EUR bez PVN pēc veiktās tirgus izpētes).

Vadoties no nepieciešamības veikt ēkas Duntes iela 20, K-1 jumta remontu tornim, valde nolēma akceptēt SIA “Būve un remonts” piedāvājumu pēc veiktās tirgus izpētes (kopējās izmaksas 10 686,59 EUR bez PVN).

Lai veiktu tehniskās specifikācijas izstrādi ēkas Duntes ielā 22, K-3 pārbūves darbiem ERAF projekta Nr. 9.3.2.0/17/I/002 “Kvalitatīvu veselības aprūpes pakalpojumu pieejamības uzlabošana VSIA "Traumatoloģijas un ortopēdijas slimnīca", attīstot veselības aprūpes infrastruktūru” ietvaros ir nepieciešami arhitekta-konsultanta pakalpojumi. Valde nolēma noslēgt līgumu SIA “Remm”, kas piedāvāja zemāko cenu pēc veiktās tirgus izpētes (kopējās izmaksas 1 980,00 EUR bez PVN).

2017. gada 4. ceturksnī valde nolēma atļaut veikt iebrauktuves labiekārtošanu, kā arī ceļa seguma pie 5. korpusa ēkas Duntes ielā 22 uzturēšanu un remonta darbus ( kopējās izmaksas 9 985,67 EUR bez PVN pēc veiktās tirgus izpētes; darbus veic SIA “Gludi LM”).

Sakarā ar to, ka abas pasīvo kustību izstrādes iekārtas elkoņa locītavai praktiski nedarbojas un remontēt tās nav iespējams, valde nolēma atļaut iegādāties KINETEC pasīvo kustību izstrādes iekārtu elkoņa locītavai no SIA “Beka Baltic”, kas piedāvāja zemāko cenu ( kopējās izmaksas 4 150 EUR bez PVN pēc veiktās tirgus izpētes).

Lai nodrošinātu Diagnostiskās radioloģijas nodaļas darbiniekiem pilnvērtīgu aizsardzību no jonizējošā starojuma, valde nolēma iegādāties individuālos RTG aizsarglīdzekļus no SIA “Scanmed”, kas piedāvāja zemāko cenu (kopējās izmaksas 6 479,20 EUR bez PVN pēc veiktās tirgus izpētes).

Lai uzlabotu iespēju veikt mazo stobra kaulu osteosintēzes operācijas, valde nolēma iegādāties ķirurģiskos instrumentus no SIA “B.Braun Medical”, kas piedāvāja zemāko cenu (kopējās izmaksas 5 051,00 EUR bez PVN pēc veiktās tirgus izpētes).

Lai pasargātu Slimnīcas personālu un pacientus no alerģijas riska, kā arī ņemot vērā finansiālo izdevīgumu, valde nolēma noslēgt līgumu par putu ziepju piegādi ar SIA “BG”, kas piedāvāja zemāko cenu (kopējās izmaksas 1 797,00 EUR bez PVN pēc veiktās tirgus izpētes).

Saskaņā ar LR Ministru kabineta noteikumiem Nr.60 “Noteikumi par obligātajām prasībām ārstniecības iestādēm un to struktūrvienībām”, valde nolēma 2017. gada 4.ceturksnī iegādāties aproču sistēmu pacientu identifikācijai no SIA “NMS ELPA”, kas piedāvāja zemāko cenu (vienreizējas izmaksas 642,25 EUR bez PVN pēc veiktās tirgus izpētes).

Lai nodrošinātu budžeta līdzekļu optimālāku izlietojumu, valde nolēma slēgt vienu datora operatora slodzi Medicīnas dokumentācijas un informācijas nodaļā, attiecīgi pārrēķinot šīs slodzes atalgojumu un darba pienākumus uz trim pārējām datora operatoru slodzēm no 2018. gada 1. janvāra.

Lai nodrošinātu iepirkumu procedūru Slimnīcā atbilstoši “Publisko iepirkumu likumā” noteiktajai kārtībai, laika periodā no 2017. gada 1. janvāra līdz 2017. gada 31. decembrim tika izsludinātas un veiktas sekojošas iepirkumu procedūras atbilstoši iepirkumu plānam:

1. Centralizētās sterilizācijas un sterilo materiālu apgādes nodaļas iekārtu apkope un remonts ( iepirkuma plānā norādīts janvāra mēnesī);
2. Gūžas un ceļu locītavu endoprotēžu piegāde (februāris);
3. Slimnīcas nodaļu kosmētiskais remonts, logu nomaiņa, kanalizācijas un apkures sistēmu remonts (marts);
4. Hemostātisko līdzekļu piegāde (februāris);
5. Starpskriemeļu diska aizvietojošo implantu piegāde (februāris);
6. Mugurkaula implantu piegāde (janvāris);
7. Ķirurģiskā šuvju materiāla piegāde (februāris);
8. Transpedikulāras mugurkaula fiksācijas sistēmas krūšu, jostas un krusta kaula fiksācijai implantu un Tri-kalcija fosfāta granulu piegāde (janvāris);
9. Papildus ārstniecības līdzekļu piegāde (janvāris);
10. Centralizētās sterilizācijas un sterilo materiālu apgādes nodaļas iekārtu apkope un remonts ( atkārtoti par 2 iepirkuma priekšmeta daļām, kas tika pārtrauktas bez rezultāta. Iepirkuma plānā norādīts marta mēnesī);
11. Automātisko durvju tehniskā apkope un remonts (janvāris);
12. Ceļu locītavu endoprotēžu piegāde (janvāris);
13. Bezcementa gūžas locītavas endoprotēžu piegāde (janvāris);
14. Dažādu kaulu osteosintēzes implantu piegāde (janvāris);
15. Trabekulāra metāla acetabulum augumentu un acetabulārā komponentes piegāde (janvāris);
16. Distālās fiksācijas bezcementa modulārās femorālās komponentes piegāde (janvāris);
17. VSIA „Traumatoloģijas un ortopēdijas slimnīca” veselības aprūpes atkritumu apsaimniekošana (līgums noslēgts janvārī);
18. Iļjizarova tipa ārējās fiksācijas aparāta sastāvdaļu piegāde (līgums noslēgts janvārī);
19. Slimnīcas gultu ar pacientu galdiņiem un skapīšiem piegāde (līgums noslēgts janvārī);
20. Mazgāšanas/tīrīšanas līdzekļa lietošanai automātiskajās instrumentu mazgāšanas-dezinfekcijas iekārtas piegāde (līgums noslēgts janvārī);
21. Dabasgāzes piegāde (jūnijs);
22. Vienreizlietojamās sterilās operācijas veļas un vienreizlietojamo ķirurģisko halātu piegāde (aprīlis);
23. Teritorijas apsaimniekošanas pakalpojumu sniegšana (jūnijs);
24. Medicīnisko veidlapu maketēšana, izgatavošana, pavairošana un piegāde (maijs);
25. Vienreizlietojamo vertebroplastijas komplektu piegāde (maijs);
26. Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai (maijs);
27. Vidējo kaulu bloķējošo titāna osteosintēžu un 4.0 kanulēto titāna skrūvju piegāde (maijs);
28. Mugurkaulāja skriemeļu ķermeņu un starpskriemeļu disku aizvietojošo implantu piegāde (maijs);
29. Spēka instrumentu komplekta iepirkums operāciju vajadzībām (maijs);
30. Elektroenerģijas iepirkums (februāris);
31. Priekšējās fiksācijas sistēmas mugurkaula kakla daļas skriemeļu traumu un deģeneratīvu saslimšanu ķirurģiskai ārstēšanai piegāde (maijs);
32. Ultraskaņas tīrīšanas iekārtas piegāde (maijs);
33. Liftu tehniskā apkope (aprīlis);
34. Anestēzijas darba staciju un mākslīgo plaušu ventilācijas iekārtu tehniskā apkope un to rezerves daļu piegāde (aprīlis);
35. Gaisa apstrādes iekārtu tehniskā apkope un gaisa filtru piegāde (aprīlis);
36. Elektrisko tīklu, elektroarmatūras apkope un apgaismojuma apkalpošana VSIA „Traumatoloģijas un ortopēdijas slimnīca” (marts);
37. Mazo kaulu osteosintēzes implantu piegāde (marts);
38. Sterilizācijas palīgmateriālu un dezinfekcijas līdzekļu piegāde (marts);
39. Medicīnas aparatūras piegāde anestezioloģijas un reanimācijas nodaļai (marts);
40. Dermatoma, perforatora un AO pārejas piegāde (janvāris);
41. Vispārējo ķirurģisko instrumentu klāsta atjaunošana (septembris);
42. Vienreizlietojamo instrumentu piegāde (septembris);
43. Spēka un pneimatisko instrumentu komplektācijas daļu nomaiņa un papildināšana (augusts);
44. Daudzreiz lietojamas pacientu veļas piegāde (augusts);
45. Vidējo kaulu implantu piegāde (jūlijs);
46. Instrumentu konteineru rezerves detaļu un palīglīdzekļu piegāde (jūlijs);
47. Atklāts konkurss “Vispārējo ķirurģisko instrumentu klāsta atjaunošana” (septembris);
48. Atklāts konkurss “Medikamentu un medicīnas palīgmateriālu piegāde” (novembris);
49. Atklāts konkurss “Barotņu, reaģentu un piederumu piegāde mikrobioloģijas diagnostikai” (novembris);
50. Iepirkuma procedūra 9.panta kārtībā “Slimnīcas gultu ar pacientu galdiņiem un skapīšiem piegāde” (decembris);
51. Atklāts konkurss “Medicīnas preču piegāde” (decembris).

Papildus tika veiktas šādas iepirkumu procedūras:

1. Augšstilba kaula proksimālu lūzumu intramedullāras osteosintēzes sistēmas piegāde (tika iztērēta iepriekšējā līguma summa);

2. Intratekālās infūzijas sūkņa un to implantācijas piederumu piegāde ( saskaņā ar NVD norādījumu pacientes atsāpināšanai);

3. Ķirurģiskā loka rentgeniekārtas piegāde un uzstādīšana (vecā rentgeniekārta ir sabojājusies un nav iespējams veikt tās remontu) ;

4. Sterilo un nesterilo cimdu piegāde (tika iztērēta iepriekšējā līguma summa);

5. Atklāts konkurss “Sterilo un nesterilo cimdu piegāde” (tika iztērēta iepriekšējā līguma summa);

6. Iepirkuma procedūra 9.panta kārtībā “Mugurkaulāja kakla daļas starpskriemeļu diska aizvietotāju keidžu (3D printētie) piegāde” (tika iztērēta iepriekšējā līguma summa);

7. Iepirkuma procedūra 9.panta kārtībā “Lielo kaulu fragmentu bloķējamas osteosintēzes plāksnes, skrūves” (tika iztērēta iepriekšējā līguma summa);

8. Atklāts konkurss “Gūžas un ceļu locītavu endoprotēžu piegāde” (tika iztērēta iepriekšējā līguma summa).

ERAF projekta Nr. 9.3.2.0/17/I/002 „Kvalitatīvu veselības aprūpes pakalpojumu pieejamības uzlabošana VSIA "Traumatoloģijas un ortopēdijas slimnīca", attīstot veselības aprūpes infrastruktūru ” ietvaros tika veiktas sekojošas iepirkumu procedūras atbilstoši projekta iepirkumu plānam:

1. Atklāts konkurss “Neiroķirurģijas operāciju mikroskopa sistēmas piegāde”;

2. Iepirkuma procedūra 9.panta kārtībā “Anestēzijas darba stacijas piegāde”;

3. Atklāts konkurss “Ķirurģiskās rentgeniekārtas ortopēdiskā komplektācijā piegāde”;

4. Atklāts konkurss “Datortomogrāfijas iekārtas, attēlu arhivēšanas un komunikāciju sistēmas piegāde”;

5. Tirgus izpēte „Datortomogrāfijas kabineta vienkāršotā atjaunošana”.

Savukārt, lai nodrošinātu ISO 9001 noteiktajiem standartiem atbilstošu Slimnīcas darbību, tika veiktas sekojošas darbības kvalitātes sistēmas uzturēšanai: laika posmā no 2017. gada 1. janvāra līdz 2017. gada 31. decembrim Slimnīcā ir izstrādāti un/vai aktualizēti un apstiprināti sekojoši iekšējie normatīvie dokumenti:

1. Procesa apraksts “Darbs ar problēmu situācijām”;
2. Procesa apraksts “Kvalitātes vadības sistēmas pārskati”;
3. Procesa apraksts “iekšējie auditi”;
4. Procesa apraksts “Klientu aptaujas”;
5. Procesa apraksts “Pacientu plūsma Traumpunkts-uzņemšanas nodaļā”;
6. Procesa apraksts “Pētniecība”;
7. Procesa apraksts “Endoprotezēšanas reģistrs”;
8. Procesa apraksts “Artroskopisko instrumentu, aparatūras un implantu pasūtīšana, saņemšana, uzskaite, glabāšana un norakstīšana”;
9. Procesa apraksts “Darbs ar aparatūru, inventāru, medikamentiem, palīglīdzekļiem, instrumentiem un implantiem Centralizētās sterilizācijas un sterilo materiālu apgādes nodaļā”;
10. Procesa apraksts “Centralizētās sterilizācijas un sterilo materiālu apgādes nodaļas darbības organizācija un kvalitātes kontrole”;
11. Higiēniskā un pretepidēmiskā režīma plāns;
12. Nolikums par Centralizētās sterilizācijas un sterilo materiālu apgādes nodaļu;
13. Nolikums par Aptieku;
14. Nolikums par Aptieku un apgādes nodaļu;
15. Instrukcija par Aptiekas telpu un iekārtu sanitāro uzkopšanu;
16. Instrukcija par Aptiekas telpu izmantošanas nosacījumiem;
17. Instrukcija par Aptiekas iekārtu ekspluatāciju un pārbaudi;
18. Iekšējās darba kārtības noteikumi Aptiekā un apgādes nodaļā;
19. Instrukcija par Aptiekas darbinieku personīgo higiēnu;
20. Instrukcija par ķirurģisko apavu lietošanu un kopšanu Ķirurģisko operāciju nodaļā;
21. Instrukcija par darba organizāciju operāciju zālē Ķirurģisko operāciju nodaļas personālam;
22. Noteikumi par apmeklējumu un uzturēšanās kārtību Ķirurģisko operāciju nodaļā;
23. Noteikumi par higiēniskā un pretepidēmiskā režīma pamatprasībām Ķirurģisko operāciju nodaļā;
24. Instrukcija par septisko operāciju darba organizāciju Ķirurģisko operāciju nodaļā;
25. Apavu mazgāšanas iekārtas SM 730 lietošanas instrukcija;
26. Instrukcija par darba organizāciju Ķirurģisko operāciju nodaļā, ja pacientam ir multirezistentas mikrofloras infekcija vai plaušu tuberkuloze ar mikobaktēriju izdalīšanu;
27. Instrukcija par artroskopijas instrumentu dekontaminācija un sterilizāciju;
28. Instrukcija par nodaļas inventāra un telpu remontu;
29. Instrukcija par instrumentu nodošanu lietošanā citām medicīnas iestādēm;
30. Instrukcija par izlietotās veļas savākšanu, šķirošanu un nodošanu veļas mazgātavā;
31. Instrukcija par sterilizatora testēšanas metodēm;
32. Instrukcija par instrumentu sagatavošanu sterilizācijai;
33. Instrukcija par sterilizējamās operāciju veļas un pārsienamā materiāla sagatavošanu;
34. Instrukcija par izlietoto instrumentu dekontamināciju;
35. Instrukcija par rīcību bojātu instrumentu un bojātu vai brāķētu implantu konstatēšanas vai instrumentu pazaudēšanas gadījumā;
36. Iekšējās kārtības noteikumi Centralizētās sterilizācijas un sterilo materiālu apgādes nodaļā;
37. Instrukcija par elektronisko šķēru "Novita Plus""lietošanu un kopšanu;
38. Instrukcija par sterilā materiāla kvalitātes kontroli;
39. Instrukcija par TST BOWIE&DICK testa lietošanu;
40. Instrukcija par lielā bioloģiskā testa tvaika un tvaika / formaldehīda sterilizatoriem veikšanu;
41. Instrukcija par pirmajā kārtā sterilizējamo instrumentu komplektu sagatavošanu un transportēšanu;
42. Instrukcija par operāciju laikā izmantoto instrumentu savākšanu un nogādi CSAN;
43. Instrukcija par instrumentu sagatavošanu ātrajai sterilizācijai;
44. Instrukcija par sterilā materiāla glabāšanas prasībām un derīguma termiņiem.
45. Procesa apraksts “Darbs ar problēmu situācijām, priekšlikumiem, sūdzībām un iesniegumiem”;
46. Procesa apraksts “Kvalitātes vadības sistēmas pārskati”;
47. Procesa apraksts “Pētniecība”;
48. Procesa apraksts “Anestēzijas nodrošināšana”;
49. Instrukcija par elektronisko dokumentu aprites un glabāšanas kārtību slimnīcā;
50. Instrukcija par ārējās fiksācijas aparātu norakstīšanu;
51. Kārtība par interešu konfliktu situāciju vadību;
52. Kārtība par ārstniecības personāla negodprātīgas, neētiskas rīcības situāciju vadību;
53. Iekšējās kārtības noteikumi slimnīcas apmeklētājiem;
54. Instrukcija par operācijas lampas ALM Prismalix darbības pārbaudi;
55. Procesa apraksts “Darbs ar problēmu situācijām, priekšlikumiem, sūdzībām un iesniegumiem”;
56. Sterilizācijas plāns;
57. Instrukcija, kādā tiek pieteikti un saņemti īrējamie instrumenti un implanti;
58. Mikroorganismu jūtības noteikšana pret antibiotiskiem preparātiem;
59. Kapitālsabiedrības informācijas publiskošanas politika;
60. Rīcība ugunsgrēka gadījumā;
61. Ugunsdrošības instrukcija;
62. Kvalitātes vadības sistēmas pārskati;
63. Darbs ar problēmu situācijām, priekšlikumiem, sūdzībām un iesniegumiem;
64. Pacientu drošības sistēma;
65. Ziņošana par pacienta drošības gadījumu un ziņojuma vadīšana;
66. Pacientu ar infekcijas slimībām / komplikācijām aprūpes organizēšanas kārtība klīniskā nodaļā;
67. Pacientu drošības sistēmas plāns;
68. Rīcība ugunsgrēka gadījumā;
69. Instrukcija par rīcību, ja noticis nelaimes gadījums darbā;
70. Pretkorupcijas pasākumu plāns 2017.-2020. gadam;
71. Pacientu drošības risku vadība;
72. Ziņošanas-mācīšanās sistēmas un nevēlama gadījuma analīzes vadība;
73. Pacientu identifikācija;
74. Augsta riska pacienti un vadība;
75. Mikroogranismu jūtības noteikšana pret antibiotiskiem preparātiem;
76. Aerobo bakterioloģija Brūču / abscesu un mīksto audu kultūras;
77. Apakšējo elpceļu kultūras;
78. Sterili organisma šķidrumi (izņemot asinis, lumbālpunktātu, dializātu un urīnu);
79. Aerobo bakterioloģija Grampozitīvo baktēriju identifikācija;
80. Aerobo bakterioloģija Intravaskulāro kateteru kultūras;
81. Noteikumi par korupcijas un interešu konflikta novēršanu;
82. Darba aizsardzības instrukcija klientu un pacientu pārvietošanai ar palīgierīcēm;
83. Darba drošības instrukcija ārsta palīgam.

Kvalitātes vadības sistēmu pārskatu sapulcēs no 2017. gada 1. janvāra līdz 31. decembrim tika prezentēti darbinieku iesniegtie problēmu ziņojumi, kam tiek noteiktas korektīvās un / vai preventīvās darbības, atbildīgais par veicamo darbību un izpildes termiņš. Problēmu ziņojumu statusa kontrole notika vadoties no Kvalitātes vadības sistēmu pārskatu sapulcēs noteiktajiem izpildes termiņiem.

Iepriekš minētajā laika periodā ir iesniegti un izskatīti 18 problēmu ziņojumi.

2017. gadā ir veikts Slimnīcas vadības, personāla, pacientu drošības (ārstniecība un aprūpe) un pakalpojuma nodrošinājuma risku novērtējums.

2017. gada 15. martā ir apstiprināti aktuālie Slimnīcas mērķi.

Iepriekš minētajā laika posmā ir veikts pacientu aptauju rezultātu apkopojums, kā rezultātā pieņemti šādi lēmumi:

1. **Mugurkaula un locītavu ķirurģijas centrs (3. nodaļa), 545 respondenti:**

Pacientu ar nodaļas iekšējās kārtības noteikumiem turpmāk iepazīstina tikai māsa vai virsmāsa, uzraudzība – S.Zīle, V.Ezergaile, izpilde - pastāvīgi;

Veikt māsu palīgu izglītošanu par komunikācijas pamatprincipiem, efektivitāti un uzlabošanu. Atbildīgais – K.Bagāta, izpildes termiņš – līdz 01.06.2017.;

Iekļaut TUN saimniecības preču limitos pozīciju - tualetes papīrs, atbildīgais – I.Neparte, izpilde – līdz 15.05.2017. Nodrošināt tualetes papīru visu nodaļas palātu tualetēs, ievērojot noteiktos limitus. Atbildīgais – I.Nolberga-Jēgere, izpilde - pastāvīgi;

Veikt palātu apskati 3a nodaļā, ziņojot D.Kalniņam par atklātu elektrības vadu, ūdens atteces traucējumu gadījumiem. Atbildīgais – D.Kalniņš, izpilde – sākotnēji līdz 28.04.2017., pēc 28.04.2017. – pastāvīgi;

Pacientam medikamentu lietošanu (nepieciešamību, medikamentu funkciju) turpmāk izskaidro ārsts un / vai māsa. Māsas palīgiem nav atļauts skaidrot medikamentu lietošanu (nepieciešamību, medikamentu funkciju). Uzraudzība - S.Zīle, V.Ezergaile, izpilde - pastāvīgi;

Nodrošināt ārsta vizīti pie stacionēta pacienta nodaļas palātā ne retāk kā 1x dienā. Informēt ārstus, atbildīgais – M.Ciems, izpilde – līdz 15.05.2017., uzraudzība – J.Ābols, izpilde –pastāvīgi;

Pēc nepieciešamības (iespēju robežās) nodrošināt pacientiem karsto, dzeramo ūdeni. Atbildīgie – māsas palīgi, uzraudzība – Ļ.Rusakova, izpilde – pastāvīgi;

Iegādāties pretslīdes paklājiņus dušas telpām. Atbildīgais – I.Neparte, izpilde – līdz 31.05.2017.;

Nodrošināt 4x pacientu ēdināšanu. Atbildīgais – valde, izpilde – līdz ar nākamo ārpakalpojuma līguma noslēgšanu par gatavā pacientu ēdiena piegādi (atbilstoši MK noteikumiem);

Pacientu pārvietošanās palīglīdzekļus turpināt iepirkt esošajā kārtībā. Atbildīgais – I.Neparte, izpilde – pastāvīgi;

Informēt nodaļas darbiniekus par aptaujas rezultātiem personāla sapulcē. Atbildīgie - S.Zīle, V.Ezergaile, J.Ābols, izpilde – 01.06.2017.

**2. Ambulatorā nodaļa, 315 respondenti:**

Nodrošināt no endoprotezēšanas rindas uz operāciju izsaucamo pacientu valsts apmaksātas ārsta pirms operācijas konsultācijas / apskates,  samazinot pirmreizēju konsultāciju skaitu eventuāla lielo locītavu osteoartrīta pacientiem. Nepieļaut situācijas, ka pacienti tiek uzņemti PIN bez ārsta traumatologa, ortopēda nosūtījuma un apskates. Informēt ārstus, atbildīgais – U.Zariņš, izpilde – 15.05.2017. Uzraudzība – I.Breide, U.Zariņš, izpilde – pastāvīgi;

Informēt ārstus par: konsultāciju sākuma laiku kavējumu novēršanu; konsultāciju nodrošināšanu atbilstoši pierakstu laikiem; pieļaujamu konsultāciju atcelšanas kārtību. Atbildīgais – M.Ciems, izpilde – 15.05.2017.;

Par gadījumiem, kad ārsts kavē / kavēs konsultācijas sākuma laiku informēt pacientus, kuri ieradušies uz konsultāciju. Atbildīgie – reģistratores, uzraudzība – S.Āboliņa, izpilde – pastāvīgi;

Veikt uzskaiti: ārsti, kuri kavē konsultāciju sākuma laiku un kavējuma iemesli; ārsti, kuri pārceļ konsultāciju (> 2 nedēļas pirms konsultācijas) un pārcelšanas iemesli. Atbildīgais S.Āboliņa, izpilde – sākot no 01.05.2017. uz nenoteiktu laiku, uzskaites periods – 1 mēnesis, atskaiti iesniegt elektroniski valdei, U.Zariņam, G.Neikšānei līdz nākamā mēneša 3. datumam (par iepriekšējo mēnesi);

Izvietot informāciju (no galvenās ieejas durvīm pie sienas pa labi) par sēdratu pieejamību Ambulatorā nodaļā pacientiem ar kustību traucējumiem. Atbildīgais S.Āboliņa, izpilde – līdz 15.05.2017.

Informēt nodaļas darbiniekus par aptaujas rezultātiem personāla sapulcē. Atbildīgie - S.Āboliņa, I.Breide, izpilde – 03.05.2017.

Veikt reģistratoru izglītošanu par komunikācijas pamatprincipiem, efektivitāti un uzlabošanu. Atbildīgais – K.Bagāta, izpildes termiņš – 01.06.2017.

Slimnīcā tika realizētas 2 pacientu aptaujas – Mugurkaula un locītavu ķirurģijas centrā (3. nodaļa) un Ambulatorā nodaļā.

Š.g. 27. aprīlī Slimnīcā notika ārējais pārsertifikācijas audits, atbilstoši standartā ISO 9001:2015 noteiktajām prasībām. Auditu veica Bureau Veritas certification Latvia vadošais auditors J.Mauriņš un auditori - Z.Tauriņa, S.Jaunzema, J.Rotbahs. Audita laikā neatbilstības konstatētas netika.

Audits notika šādās Slimnīcas struktūrvienībās / amatos:

1. Augstākā vadība;
2. Galvenais ārsts,
3. Mikrobioloģijas laboratorija;
4. Kvalitātes vadība;
5. Anestezioloģijas un reanimācijas nodaļa;
6. Traumatoloģijas centrs (4. nodaļa);
7. Traumatoloģijas centrs (5. nodaļa);
8. Īslaicīgās ķirurģijas centrs (1. nodaļa);
9. Pirmsoperācijas izmeklēšanas nodaļa;
10. Ķirurģisko operāciju nodaļa;
11. Galvenā māsa;
12. Vadošais pētnieks;
13. Rehabilitācijas nodaļa;
14. Ambulatorā nodaļa;
15. Telpu uzkopšanas nodaļa;
16. Centralizētās sterilizācijas nodaļa;
17. Traumpunkts-uzņemšanas nodaļa;
18. Asins kabinets;
19. Diagnostiskās radioloģijas nodaļa;
20. Aptieka un apgādes nodaļa;
21. Patohistoloģijas un audu konservācijas laboratorija;
22. Administratīvais birojs;
23. Energo un saimniecības nodaļa;
24. Personāla daļa.

Laika posmā no 2017. gada 1. janvāra līdz 2017. gada 31. decembrim Slimnīcā nav reģistrētu gadījumu par ārstniecības personāla negodprātīgas, neētiskas rīcības situācijām un / vai par interešu konfliktu situācijām.

Kaut arī Norvēģu valdības divpusējā finanšu instrumenta projekts Nr. LV0026 „Aprūpes organizācija” ir noslēdzies 2011. gadā, šobrīd turpinās ikdienas darbs ar tā rezultātā izstrādātajām datorprogrammām. Operāciju plānošanai veiksmīgi tiek izmantota Opis operāciju plānošanas sistēma.

2017. gada 1.ceturksnī tika uzstādīta jauna PACS (“Picture archiving and communication system” – Attēlu arhivācijas un komunikācijas sistēma) demo versija (“Telemis”) un sākta tās testēšana, kā arī tika izstrādātas tehniskās prasības PACS un RIS ( Radioloģijas informācijas sistēma) infrastruktūras pielāgošanai jaunam datortomogrāfam.

Ir noslēgts jauns 3 gadu nomas līgums Microsoft programmatūrai, kā arī sākta darbstaciju operētājsistēmu maiņa no Windows 7 uz Windows 10.

2017. gada 2.ceturksnī tika uzsākta noliktavas un grāmatvedības informācijas sistēmas "Horizon" interneta-veikala paplašinājuma ieviešana sadarbībā ar SIA Visma Enterprise.

2017. gada 2.ceturksnī Slimnīca turpināja ieviest elektronisko analīžu pieprasījumu nosūtīšanu uz E. Gulbja laboratoriju , kā arī elektronisko nosūtījumu uz rentgenu programmā "Ārsta Birojs". Iepriekšminētie uzlabojumi ir veikti Mugurkaula un locītavu ķirurģijas centrā (3. nodaļā), kā arī ir veikta personāla apmācība.

Notika e-veselības portāla lietošana testa režīmā.

2017.gada 3.ceturksnī Slimnīcas Traumpunkts- uzņemšanas nodaļa uzsāka darbnespējas lapu izrakstīšanu elektroniskā formātā e-veselības portālā. Tika veikti visi nepieciešamie priekšdarbi, lai uzsāktu e-veselības funkcionalitātes lietošanu programmā "Ārsta Birojs".

2017.gada 4.ceturksnī  visas Slimnīcas struktūrvienības uzsāka e-veselības sistēmas lietošanu programmā "Ārsta Birojs".

Jauns serveris un datu masīvs tika uzstādīti un sagatavoti jaunas radioloģijas attēlu arhivācijas sistēmas lietošanai, bet sistēmas iegāde kavējas iepirkuma aizkavēšanās dēļ.

Ir nomainīts Slimnīcas mobilo sakaru operators, panākot ievērojamu tarifu samazinājumu mobilajiem telefona sakariem. Tāpat ir veikti grozījumi līguma pielikumā ar SIA “Lattelecom”, panākot tarifu samazinājumu arī fiksētajiem telefona sakariem.

Struktūrvienību pasūtījumi no medicīnisko preču noliktavas un aptiekas pārnesti elektroniskā vidē.

Ārstniecības personāla pēcdiploma tālākizglītības ietvaros Slimnīca ir nodrošinājusi galvenās māsas dalību Veselības Ministrijas organizētajā, SPKC vadītajā darba grupā par Pacientu drošību un ārstniecības procesu kvalitāti. Darbības ietvaros notiek aktīvs mācīšanās process un vadlīniju izstrāde Pacientu drošībā.

Rūpējoties par pacientu drošību un uzturot aktuālas ārstniecības personu zināšanas pacientu drošībā, Slimnīca ir realizējusi darbiniekiem trīs lekciju tālākizglītības programmu pacientu drošībā.

Ievērojot labas aprūpes praksi un nodrošinot pacientiem augstas kvalitātes ārstniecības/aprūpes procesu, Slimnīca ir iegādājusies, atbilstoši savam ārstniecības profilam, 25 jaunas pacientu gultas ar skapīšiem Mugurkaula un locītavu ķirurģijas centram.

Ārstniecības un aprūpes personas strādāja atbilstoši plānotajam darba režīmam un Slimnīca savas darbības ietvaros sniedza medicīnas pakalpojums.